Nyeste Skilderie af Kiøbenhavn, 1820-04-11
J Engelland beundres i denne Tid, et Regne genie af første Rang, George Bidder, en Dreng paa 13 Aar fra Morton i Devonshire. Han viser sig i offentlige Forsamlinger for Penge. Her nogle Prøver af de Opgaver, som i Juni f.A. ere blevne ham forelagte i en saadan Forsamling i London: 1) En Million Farthings (4 paa en Pence) hvor mange Pund Sterling udgjøre de, Efter 3 Secunder svarede Drengen: 1043 Pd. 13 Sh. 1 Pence. - 19 Pund 19 Shill. 10 3/4 Pence hvor mange Farthings er det? Svar (efter 3 Secunder) 19, 196. - Jordens Omkreds indbefatter 360 Grader, hver Grad 69 1/2 engelske Mile, hvor mange engelske Alen (Tards) udgjør dette, Sv. (efter 5 Secunders Forløb) 44 Mill. 35,200 Yards. - Naar en Hest skrider 2 3/4 Fod og en ved Siden af den gaaende Mand kun 2 1/2 Fod, hvor mange Skridt vil da Manden gjøre medens Hesten gjør 40, Sv. (efter 7 Secunder) 44 Skridt. - Naar Hesten skrider 2 3/4 Fod langt, hvor mange Skridt maa den da giøre for at tilbagelægge en engelsk Miil, Sv. (efter 10 Secunder) 1920 Skridt. - Naar Solen er 96 Mill. Mile borte fra Jorden, hvor megen Tid vilde da en Kugle, der hver Minut tilbagelægger 8 1/2 Mile, behøve til at naae Solen, Sv. (efter 26 Secunder) 21 Aar 178 Dage, 3 Timer 17 1/2 Dele, Minuter. - Hvor mange Pallisader vilde der udfordres til at indhegne en fiirkantet Stykke Land, paa hver Side 150 Yards langt, naar den ene Pallisade skal staae 10 Tommer fra den anden Sv. (efter 12 Secunder) 2160 Stykker. 4444 multiplicerede med samme Tal, hvor meget giver det, Sv. 19 Mill. 749, 136. Hvad er Qvadratroden af 61,230, 158,344, Sv. 3714. - Naar en 24pundig Kugle har 8 Tommer Gjennemsnit, hvor stort vilde da Gjennem smittet af en Kugle paa 72 Punds Vægt være Sv. 11 Tommer og 638 Tusindedele. Dette Facit er urigtigt. Da man gjorde ham opmærksom herpaa, svarede han man havde forstyrret ham. -To Fodgjængere gaae paa een Tid, den ene fra London til York, den anden fra York til London. Begge disse Stæder ligge 197 engelske Mile fra hinanden. Den fra London Udgaaende gaaer dagligen 14, den fra York Afreisende dagligen 16 eng. Mile. Hvor mange Dage ville de være underveis førend de møde hinanden, Sv. (øieblikkeligen) 6 Dage 13 Timer og 36 Minutter. En Fader efterlader 560 Pd. St., disse skulle hans Søn og hans Datter deele saaledes, at for hver Halvkrone Sønnen faaer, faaer Datteren en Shilling, Sv. (efter 5 Secunder) Sønnen faaer 400 Pd., Datteren 160 Pd. St. - Fordeler Hundrede Guineer blandt 7 Arbeidere saaledes, at hver faaer 1/4 Guinee mere end den anden. Sv. (efter 4 Minuter) Den, der beholder mindst, faaer 14 Pund 14 Shill. 3 Pence. -- Denne Dreng er af den Mening, at enhver anden var istand til det samme som han, og at han vil lære det fra sig mod Betaling. Man har forsøgt det, men fundet, at der fremfor Alt udfordres hertil en ganske overordentlig stærk Hukommelse, der, om den just ei hører til Underværkerne, dog til Sieldenhederne. Ved Juletid f.A. kom George Bidder til Edimbourg, for der at vise sin Konst for Betaling. Men en Hædersmand, Hr. Jardine, formaaede Faderen til, ikke at trække mere omkring med Drengen, men at anbetroe ham i hans Hænder, da han vilde søge at begrunde hans Lykke paa en fastere Maade. Hermed var Faderen og Sønnen tilfreds. Jardine bragte til den Ende en Subskription, istand, og den sjeldne Dreng opdrages nu i Edimburg og gives en videnskabelig Dannelse.